b'\n_START_ARTICLE_\nDivergent (filem)\n_START_SECTION_\nPlot\n_START_PARAGRAPH_\nManusia dewasa akan diklasifikasikan menjadi 5 puak mengikut watak mereka masing-masing. Ke-5 puak tersebut adalah Candor yang mempunyai sifat jujur, Erudite yang mempunyai sifat genius, Amity mempunyai sifat suka damai, Dauntless yakni yang mempunyai sifat berani, dan abnegation sebagai penolong tanpa mementingkan diri sendiri._NEWLINE_Divergent hanya sebagai istilah untuk orang yang tidak masuk dalam 5 puak watak tersebut, kerana mempunyai banyak macam keperibadian yg menonjol didalam dirinya._NEWLINE_Sebelum masuk puak, seseorang harus melewati ujian penentuan puak (ujian kelayakan) masa sudah menginjak usia enam belas tahun. Beatrice Prior atau yang lebih dikenali Tris (Shailene Woodley) adalah salah satunya. Namun ketika menjalani ujian, ia merasa ada yang tidak beres. Ternyata, hasilnya Tris tergolong tahap yang seimbang antara perpaduan puak abnegation, Dauntless, dan Erudite, yang menunjukkan bahawa ia adalah seorang Divergent._NEWLINE_Seorang wanita bernama Tori (Maggie Q) yang sedang menguji dirinya menyuruh untuk merahsiakan identiti diri Tris sebagai Divergent. Kerana, selain berbeza golongan Divergent dianggap sangat berbahaya dan akan mencelakakan puak-puak lain._NEWLINE_Maka dari itulah Tris harus berjuang agar dapat diterima di puak Dauntless yang selalu ia banggakan. Ia berusaha untuk lulus dalam ujian keberanian yang sewaktu-waktu boleh mengancam nyawanya itu._NEWLINE_Fakta yang mengejutkan adalah ketika Tris tahu bahawa salah satu instrukturnya, Four (Theo James), juga seorang Divergent. Tris dan Fourpun tetap berusaha untuk bertahan hidup di tengah persaingan politik yang ingin menyingkirkan para Divergent. Terutama menegakkan keadilan dari Erudite (yang dipimpin oleh seorang genius dan berbahaya, Jeanine Matthews (Kate Winslet) yang mengusahakan faksinya menjadi puak paling besar. Ditambah lagi abangnya, Caleb (Ansel Elgort) yang terpilih ke dalam puak tersebut.\n_START_SECTION_\nBox office\n_START_PARAGRAPH_\nDivergent mengutip $150,947,895 di Amerika Utara dan $137,800,000 di negara-negara lain dengan jumlah terkumpul seluruh dunia sebanyak$288,747,895. Mengambil kira semua perbelanjaan, Deadline.com menganggarkan filem ini membuat keuntungan sebanyak $71.87 juta.\n_START_SECTION_\nRespons kritikal\n_START_PARAGRAPH_\nDivergent menerima ulasan bercampur daripada pengkritik. Laman web Rotten Tomatoes, memberikan filem ini rating 40% berdasarkan ulasan daripada 198 pengkritik dengan purata skor 5.4/10. Metacritic memberi filem ini skor 48 berdasarkan ulasan daripada 38 pengkritik. Penonton yang dikaji selidik oleh CinemaScore memberi filem ini gred "A".'